แนวโน้ม SET วันนี้ไซด์เวย์ตามตปท. หลังตัวเลขว่างงานสหรัฐเพิ่ม-การเมืองกดดัน
แนวโน้ม SET วันนี้ไซด์เวย์ตามตปท. หลังตัวเลขว่างงานสหรัฐเพิ่ม-การเมืองกดดัน
แนวโน้ม SET วันนี้ไซด์เวย์ตามตปท. หลังตัวเลขว่างงานสหรัฐเพิ่ม-การเมืองกดดัน
26 พ.ย. 2563

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน กล่าวว่า ตลาดหุ้นไทยเช้านี้คาดว่าจะแกว่งไซด์เวย์คล้ายกับตลาดหุ้นในภูมิภาคเอเชียที่เช้านี้ต่างเคลื่อนไหวไซด์เวย์ในแดนบวกแคบ ๆ หลังจากกระทรวงแรงงานสหรัฐเปิดเผยตัวเลขผู้ยื่นขอสวัสดิการว่างงานครั้งแรกเพิ่มขึ้น รับผลกระทบจากการแพร่ระบาดไวรัสโควิด-19
ส่วนตลาดบ้านเราก็มีปัจจัยการเมืองกดดันอยู่ อย่างไรก็ดีให้จับตาทิศทางการลงทุนของ Fund Flow จะมีมาก/น้อยแค่ไหน และให้ติดตามการปรับลดน้ำหนักการลงทุนของ MSCI ในสัปดาห์หน้าประมาณ 114 ล้านเหรียญฯ รวมถึงติดตามการประชุมกลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส ที่จะมีการประชุมในวันที่ 30 พ.ย.-1 ธ.ค.นี้ ดูว่าจะยังขยายระยะเวลาการลดกำลังการผลิตน้ำมันอยู่หรือไม่ หลังจากที่ราคาน้ำมันได้ปรับตัวขึ้นตอบรับประเด็นนี้ไปแล้ว
พร้อมให้แนวรับ 1,400-1,395 จุด ส่วนแนวต้าน 1,428-1,432 จุด